Diari Oficial de la Generalitat Valenciana


Sumari del DOGV 8190, del 14-12-2017 (2017/11868)

RESOLUCIÓ de 22 de novembre de 2017, del sotssecretari, per la qual es proveeix pel sistema de lliure designació el lloc de treball anunciat en la convocatòria número 45/2017, de 4 d'agost de 2017.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8190

Data del DOGV
:   14-12-2017

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2017/11652


Data del document
:   22-11-2017

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * funcionari

RESOLUCIÓ de 22 de novembre de 2017, del sotssecretari, per la qual es proveeix pel sistema de lliure designació el lloc de treball anunciat en la convocatòria número 45/2017, de 4 d'agost de 2017. [2017/11071]  
Vists els informes preceptius i vinculants emesos per la Direcció General de Funció Pública sobre el compliment dels requisits de participació de la persona interessada, per a la provisió corresponent a la Convocatòria número 45/2017, de 4 d'agost (DOGV 8124, 11.09.2017), pel procediment de lliure designació, del lloc de treball número 29090, cap del Servei de Prestacions Inclusives, adscrit a la Vicepresidència i Conselleria d'Igualtat i Polítiques Inclusives.  
  
Considerant que dins del termini, conferit per la convocatòria, per a la presentació d'instàncies, s'ha rebut una única sol·licitud de participació, que concorren en la interessada els requisits exigits per a la cobertura del lloc, i que de la documentació aportada per aquesta, relativa al seu historial professional de competències i capacitats, resulta idònia per les seues aptituds i experiència professional per a l'adjudicació del lloc oferit amb caràcter definitiu, tenint en compte, a més, que es tracta de la mateixa persona que actualment realitza aquestes funcions amb caràcter provisional.  
De conformitat amb el que disposen els articles 99.1 i 102 de la Llei 10/2010, de 9 de juliol, de la Generalitat, d'ordenació i gestió de la funció pública valenciana, així com en els articles 58 i següents del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana; i en virtut de la delegació d'atribucions continguda en la Resolució de 29 de febrer de 2016, de la vicepresidenta del Consell i consellera d'Igualtat i Polítiques Inclusives (DOGV 7736, 08.03.2016), resolc:  
  
Nomenar Teresa Díaz Galindo, funcionària de carrera del grup A1, amb NRP 86543714T0, com a cap del Servei de Prestacions Inclusives, lloc número 29874, grup A1, complement de destinació nivell 26 i complement específic E049.  
  
El cessament en l'actual lloc de treball es produirà d'ofici el mateix dia en què es publique la present resolució en el Diari Oficial de la Generalitat Valenciana.  
La presa de possessió en la nou destinació es produirà l'endemà de la publicació de la present resolució en el Diari Oficial de la Generalitat Valenciana.  
  
Contra la present resolució, que posa fi a la via administrativa, es podrà interposar, potestativament, recurs de reposició davant del mateix òrgan que ha dictat l'acte, en el termini d'un mes comptat des de l'endemà de la seua publicació, o recurs contenciós administratiu davant del Jutjat Contenciós Administratiu de València, o davant del jutjat contenciós administratiu en la circumscripció del qual tinga el demandant el seu domicili, en el termini de dos mesos comptats des de l'endemà de la seua publicació. Tot això de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, així com en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna per a la defensa dels seus interessos.  
  
  
València, 22 de novembre de 2017.- El sotssecretari, p. d. (R 29.02.2016; DOGV 7736, 08.03.2016): Francesc Gamero Lluna.